
PARLAMENTUL  ROMÂNIEI
CAMERA DEPUTAŢILOR

                     
	  COMISIA PENTRU 
 TINERET ȘI SPORT
	        Nr. 4c-25/78/ 02 noiembrie 2022



			            

BIROULUI PERMANENT
AL
CAMEREI DEPUTAŢILOR,



Vă înaintăm raportul asupra Proiectului de Lege pentru modificarea Legii educației fizice şi sportului nr.69/2000 PLx 383/2022, trimis Comisiei pentru tineret şi sport spre dezbatere, în fond, prin adresa Biroului Permanent din 20 iunie 2022.
În raport cu obiectul şi conţinutul reglementării, proiectul de lege face parte din categoria legilor ordinare.






PREȘEDINTE,


Oana Silvia Țoiu

RAPORT
asupra Proiectului de Lege pentru modificarea Legii educației fizice şi sportului nr.69/2000
  
	În conformitate cu prevederile art.95 din Regulamentul Camerei Deputaţilor, cu modificările și completările ulterioare, Comisia pentru tineret și sport a fost sesizată prin adresa Biroului Permanent din 20 iunie 2022, în vederea examinării și întocmirii unui raport cu privire la Proiectul de Lege pentru modificarea Legii educației fizice şi sportului nr.69/2000, PL-x nr.383/2022.
	Senatul, în calitate de primă Cameră sesizată, a adoptat  proiectul de lege în şedinţa din 15 iunie 2022. Potrivit dispoziţiilor art.75 din Constituţia României, republicată, şi ale art.92 din Regulamentul Camerei Deputaţilor, cu modificările și completările ulterioare, Camera Deputaţilor este Cameră decizională. 	
	La întocmirea prezentului raport Comisia a avut în vedere:
	- avizul favorabil cu observații și propuneri al Consiliului Legislativ (nr.487 din 3 mai 2022);
	- avizul favorabil  al Consiliului Economic și Social (nr.2160 din 12 aprilie 2022);
	- punctul de vedere al Guvernului prin care nu susține adoptarea acestei inițiative legislative în forma prezentată (nr. 5959 din 6 iunie 2022);
	- avizul favorabil al Comisiei pentru învățământ (nr. 4c-11/225 din 28 iunie 2022);
	- avizul negativ al Comisiei pentru egalitatea de șanse pentru femei și bărbați (nr. 4c-20/356 din 28 iunie 2022);
	- avizul favorabil al Comisiei pentru drepturile omului, culte și problemele minorităților naționale (nr. 4c-6/450 din 29 iunie 2022);
	- avizul favorabil al Comisiei juridice, de disciplină și imunități (nr. 4c-13/667 din 11 octombrie 2022);
	- avizul negativ al Comisiei pentru cultură, arte, mijloace de informare în masă (nr. 4c-12/237 din 18 octombrie 2022).
Proiectul de lege are ca obiect de reglementare modificarea Legii nr.69/2000. Astfel, se preconizează instituirea zilei de 9 mai ca Zi naţională a oinei, precum şi instituirea obligaţiei Federaţiei Române de Oină de a prezenta, până la data de 1 octombrie a fiecărui an, activităţile propuse a se desfăşură anul următor, pentru finanţarea directă de la bugetul de stat a programului naţional „Redescoperă Oina”
	În conformitate cu prevederile art.62 din Regulamentul Camerei Deputaţilor, cu modificările și completările ulterioare, membrii Comisiei au examinat iniţiativa legislativă în şedinţa din 2 noiembrie 2022, desfășurată în format fizic. La dezbateri, membrii Comisiei pentru tineret și sport au fost prezenți conform listei de prezență. 
În urma dezbaterilor, Comisia pentru tineret şi sport a hotărât, cu majoritate de voturi (1 abținere), să propună plenului Camerei Deputaților adoptarea Proiectului de Lege pentru modificarea Legii educației fizice şi sportului nr.69/2000, PL-x nr.383/2022, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.


	PREȘEDINTE,

	SECRETAR,

	Oana Silvia Țoiu

	Ovidiu-Sergiu BÎLCEA

